Sørholtet barnehage på Jessheim

Nå har vi endelig jobb til deg **som vil utgjøre en forskjell!**

Sørholtet barnehage er en privat andelsbarnehage med 4 avdelinger med plass til 81 barn. Vi har to småbarnsavdelinger 0-3 år og to storebarnsavdelinger 3-6 år.

Vi er en nonprofitt andelsbarnehage, hvor de økonomiske midlene går direkte til barna, de ansatte og drift av barnehagen. Personalgruppen vår er engasjert, faglig allsidig, bevisst og aktiv.

Vi tilbyr fullkosttilbud til barna og har ansatt egen kokk.

Temaene vi vektlegger er psykisk barnehagemiljø, lek og relasjoner.

Vi er en frittstående barnehage hvor det er store muligheter for å være med å forme sin egen hverdag.

Barnehagen ligger i et boligfelt på Jessheim med kort avstand til skogen, Jessheims perle Norbytjernet, sentrum og kollektiv transport

Vi følger PBL sin tariff og pensjonsordning, og tilbyr gode lønns- og arbeidsvilkår.

**Vi søker nå en barnehagelærer i vikariat i 100 % stilling fom 01.09.2025 tom 30.06.2026, med mulighet for oppstart tidligere.**

Du må ha:

- godkjent førskolelærer/barnehagelærerutdanning.

- evne til å ivareta barn både enkeltvis og i gruppe, ha stor omsorgsevne og være god til å kommunisere med barn.

- et bevisst forhold til voksenrollen og deg selv som rollemodell for barna og de andre ansatte.

- et etablert pedagogisk grunnsyn, brennende engasjement for faget og de barna du har rundt deg.

- et bevisst forhold til personalledelse og foreldresamarbeid, og syns det er spennende å jobbe sammen med flere fagpersoner.

- evnen til å jobbe i team, og trigges av tanken om at sammen er vi bedre.

- gode samarbeidsegenskaper, være fleksibel, ansvarsfull, løsningsorientert, med stå-på-innstilling og godt humør.

- **et reflektert og bevisst forhold til egne holdninger og verdier, og hvordan disse vil påvirke deg i møte med barn og foreldres ulike forutsetninger, behov, kultur, kjønn, etnisitet, status mm**

Kjenner du deg igjen, så kanskje du og dine interesser passer inn her hos oss?

Søknadsfrist: 27.06.2025

Om du har spørsmål om stillingen, eller barnehagen er du velkommen til å ta kontakt med daglig leder, Marit Edseth. Tlf 90589343

Se evt, også vår hjemmeside for mer informasjon: [www.sorholtet.no](http://www.sorholtet.no/) .

Søknad med Cv sendes til:

Sørholtet barnehage v/ Marit Edseth på epost: styrer@sorholtet.no

Vitnemål, attester og opplysninger om referanse må tas med til et eventuelt intervju. Godkjent politiattest må fremlegges før ansettelse.